Վան Կուանյան

**Վան Կուանյան** (չինարեն՝ 汪广洋; մահացել է 1379 թ.), հարգալիս անունը՝ **Չաոզոն** (), չինացի պաշտոնյա, ով կանցլեր էր Հոնվու կայսրի օրոք Մին դինաստիայում։ Ծառայելով ինչպես որ ռազմական, այնպես էլ նաև քաղաքացիական  համակարգում՝ նա արժանացել է Աջի Մեծ Կանցլերի պաշտոնի ()։

## Կարիերա
### Վաղ կարիերա
Յուեն դինաստիայի վերջում Վան Կուանյանը ամենաբարձր վարկանիշով հանձնել է Կայսերական Քննությունները, սակայն չէր կարողանում աշխատանք գտնել: Ապստամբների հրամանատար Ճու Յուենճանը, ով հետագայում տապալել է Յուեն դինաստիան և վերամիավորել Չինաստանը Մին դինաստիայի ներքո, 1355 թվականին գրավել է Վանի բնակավայրը: Ճուն հանդիպեց Վանին, և իրենց խոսակցության արդյունքում Ճուն հավաքագրեց Վանգին և նշանակեց նրան որպես տեղական դատավոր իր նորաստեղծ Թայպին շրջանում (այժմ՝ Դանտու շրջան, Անհույ)։ Մի քանի տարի անց Վանը մեղադրվել է Չան Յուչունի ռազմական արշավները կառավարելու համար, ինչը բերեց Մին դինաստիայի հիմնադրմանը։

Ճու Յուաճանը 1364 թվականին պետական նամակագրությունը վարելու համար հիմնեց կենտրոնական քարտուղարություն: Նա նշանակեց Լի Շանչանին բյուրոյի գործերի կառավարիչ՝ *Ձախի Մեծ Կանցլեր*։ Վան Կուանյանը առաջադրվեց որպես նրա օգնականներից մեկը: Չորս տարի անց Ճուն միավորեց Չինաստանը և գահ բարձրացավ որպես Մին դինաստիայի Հոնու կայսր։

### Որպես կայսերական կանցլեր
Հոնու կայսրի թագավորության երրորդ տարում՝ 1370 թվականին, Լի Շանչանը հիվանդացավ և լքեց իր պաշտոնը։ Վան Կուանյանը այդ ժամանակ գտնվում էր Շենսիում։ Նրան կանչեցին մայրաքաղաք՝ ձախի փոխկանցլերի պաշտոնը ստաձնելու () Նշանակվելով նաև աջի փոխկանցլեր (), նա Յան Սիանի հետ միաժամանակ ստանձնեց երկու դիրքերը։

Վանը կարծես գոհ էր նրանից, որ Յանը թույլատվություներ ուներ կատարել աշխատանքի մեծ մասը: Սակայն Յանը նախանձում էր Վանին, և զայրացած էր այն բանից, որ իշխանությունը կիսված է։ Յանը գրաքննիչ Լյու Բինին (劉炳) առաջարկեց, որ նա իմպիչմենտի ենթարկի Վանին «իր մորը չաջակցելու» համար։ Երբ Լյուն նամակ ուղարկեց կայսրին, վերջինս հավատաց նրան և Վանին հեռացրեց մայրաքաղաքից՝ ուղարկելով իր հայրենի քաղաք Գաոյու: Վանը տանը չէր եղել ավելի քան մեկ տասնամյակ, և ըստ իր պոեզիայի նա առանձնապես դժգոհ չէր  տեղափոխությունից։ Նույն տարում Լյուի կողմից երկրորդ նամակից հետո Վանին հրամայեցին տեղափոխվել հեռավոր Հայնան: Լի Շանչանը հետագայում հայտնեց կայսրին, որ Վանի իմպիչմենտը կազմակերպվել էր Յան Սյանի կողմից կեղծ պատրվակով, ուստի կայսրը Յանին ենթարկեց մահապատժի։ Վանին ետ կանչեցին մայրաքաղաք և վերադարձրին իր հին աշխատանքը: Իր կոչումն էր «Հավատարիմ և ջանասեր կոմս» ()։

Հաջորդ տարվա սկզբին Լի Շանչանը անցավ թոշակի։ Նրա գործընկերը՝ Աջի Մեծ Կանցլեր () Սյու Դան ռազմական արշավով լքեց մայրաքաղաքը: Այնուհետև Վանը նշանակվեց Աջի Մեծ Կանցլեր, իսկ Լի Շանչանի համախոհ Հու Վեիյոնը նշանակվեց Ձախի փոխկանցլեր։ 

Վան Կուանյանը և Հու Վեիյոնը հաջորդ երկու տարի կառավարեցին Հոնվուի կայսրի բյուրոկրատիան, այնուհետև Վանը նորից հեռացվեց մայրաքաղաքից, այս անգամ՝ Գուանդուն նահանգ: Որոշ ժամանակ անց Վանը վերադարձավ մայրաքաղաք՝ ստորին գրասենյակում նշանակվելով Ավագ Գրաքննիչի պաշտոնում ()։ 1377 թվականին Վանը վերադարձավ իր հին պաշտոնին:

### Հու Վեիյոնի գործ
1375 թվականին Հու Վեիյոնը համոզեց կայսրին թույլ տալ թունավորել Լյու Բոուենին, ով Հուի հակառակորդն էր: Գրաքննիչ Թու Ջին (), չիմանալով կայսրի կողմից տված հավանության մասին, 1379 թվականի դեկտեմբերին հաղորդում է Հու Վեիյոնի մասին, հավելելով, որ Վան Կուանյանը պետք է իմանար դավադրության մասին։ Կայսրը Վանին աքսորեց Գուաննան ()։ Հաշվի առնելով այն, որ Վանը չի հայտնել իր գործընկեր Յան Սիանի դավաճանության մասին, և որ Ծյանսիում իր վաղ կարիերայի ընթացքում նա ապաստանել է Ճու Վենճենին (Հոնվու կայսեր եղբորորդին և գեներալը, ով կայսրից թաքնվել է կարևոր ճակատամարտում պարտվելուց հետո), կայսրը մահապատժի է ենթարկել Վան Կուանյանին՝ Հու Վեիյոնգի գործի շրջանակներում։ Վանի մահից մեկ տասնամյակ անց Լի Շանչանի բազմաթիվ համախոհներ իրենց ընտանիքի անդամների հետ մահապատժի ենթարկվեցին Հոնվու կայսեր կողմից: Նրանց թվում էին Վան Կուանյանի ընտանիքի ողջ մնացած անդամները։

## Գրականություն
* 
* 
## Ծանոթագրություններ

Կատեգորիա:1379 մահեր
Կատեգորիա:Ծննդյան տարեթիվն անհայտ
Կատեգորիա:Չինական գրականություն
Կատեգորիա:Չինաստան
Կատեգորիա:Չինաստանի կայսրեր
Կատեգորիա:Չինաստանի կառավարություն
Կատեգորիա:Չինարեն գրականություն
Կատեգորիա:Չինացի գրողներ
Կատեգորիա:Չինացի գրողներ ըստ դարի
Կատեգորիա:Չինացի գրողներ ըստ ժանրի